

PROJEKTS uz 13.03.2024

uz Attīstības komiteju 12.06.2024.

vēlamais izskatīšanas datums domē 27.06.2024.

sagatavotājs: Ilze Urtāne

ziņotājs: Ilze Urtāne

LĒMUMS

Ādažos, Ādažu novadā

2024.gada 27.jūnijā **Nr.**«DOKREGNUMURS»

**Par zemes ierīcības projekta uzsākšanu īpašumiem Podnieku ielā 35 un Podnieku ielā 41, Ādažos**

Ādažu novada pašvaldības dome izskatīja *vārds uzvārds* (*adrese:, e-pasts*:), (turpmāk – Iesniedzēja Nr. 1) 22.01.2024. iesniegumu (reģistrēts 13.02.2024. ar Nr. ĀNP/1-11-1/24/822) ar lūgumu atļaut izstrādāt zemes ierīcības projektu nekustamā īpašuma “Sliedes” ar kadastra Nr.8044 011 0047 (turpmāk – Īpašums Nr. 1), zemes vienībai Podnieku ielā 35, Ādaži, Ādažu nov., ar kadastra apzīmējumu 8044 011 0047, ar mērķi sadalīt zemes vienību četrās daļās saskaņā ar pievienoto priekšlikumu un *vārds uzvārds* (*adrese:, e-pasts*:), (turpmāk – Iesniedzēja Nr. 2) 31.05.2023. iesniegumu (reģistrēts 01.06.2023. ar Nr. ĀNP/1-11-1/23/2962) ar lūgumu atļaut izstrādāt zemes ierīcības projektu nekustamā īpašuma “Zemdegas” ar kadastra Nr.8044 011 0045 (turpmāk – Īpašums Nr. 2), zemes vienībai Podnieku iela 41, Ādaži, Ādažu nov., ar kadastra apzīmējumu 8044 011 0045, ar mērķi pārkārtot robežas starp īpašumiem “Sliedes” un “Zemdegas”, izdalot ceļu kā atsevišķu zemes vienību.

Izvērtējot iesniegumus un ar tiem saistītos apstākļus, tika konstatēts:

1. Īpašums Nr. 1 ir ierakstīts Ādažu pagasta zemesgrāmatas nodalījumā Nr.1387 un pieder Iesniedzējai Nr. 1. Īpašuma sastāvā ietilpst zemes vienība Podnieku ielā 35, Ādažos, Ādažu nov., ar kadastra apzīmējumu 8044 011 0047, 0,6213 ha platībā un dzīvojamā māja (būves kadastra apzīmējums 80440110018002);
2. Īpašums Nr. 2 ir ierakstīts Ādažu pagasta zemesgrāmatas nodalījumā Nr.100000130109 un pieder Iesniedzējai Nr. 2. Īpašuma sastāvā ietilpst zemes vienība Podnieku ielā 41, Ādažos, Ādažu nov., ar kadastra apzīmējumu 8044 011 0045, 0,1222 ha platībā un divas palīgēkas (būvju kadastra apzīmējumi 80440110018003 un 80440110018004);
3. Sadales priekšlikumu saskaņojuši nekustamā īpašuma “Podnieki” (kadastra Nr. 8044 011 0018) un nekustamā īpašuma “Pēterkalni” (kadastra Nr. 8044 011 0134) īpašnieki;
4. saskaņā ar Ādažu novada teritorijas plānojumu Īpašums Nr. 1 atrodas Savrupmāju apbūves teritorijā (DzS), Dabas un apstādījumu teritorijā (DA1) un Ūdeņu teritorijā (Ū). Teritorijas izmantošanas un apbūves noteikumu 330. punkts noteic, ka minimālā jaunveidojamā zemes gabala platība ir 1200 m2;
5. Īpašums Nr. 1 ir apgrūtināts ar kredītsaistībām, 10.05.2024. iesniegumam pievienota AS Luminor Bank 22.02.2024. piekrišana zemes ierīcības projekta izstrādei un saskaņošanai;
6. saskaņā ar Ādažu novada teritorijas plānojumu Īpašums Nr. 2 atrodas Savrupmāju apbūves teritorijā (DzS). Teritorijas izmantošanas un apbūves noteikumu 330. punkts noteic, ka minimālā jaunveidojamā zemes gabala platība ir 1200 m2;
7. Pašvaldību likuma 4.panta pirmās daļas 15.punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos;
8. Zemes ierīcības likuma 8.panta pirmā daļa noteic, ka zemes ierīcības projektu izstrādā šādiem zemes ierīcības darbiem: 1) starpgabalu likvidēšanai vai daļu no zemes vienību apmaiņai, pārkārtojot zemes vienību robežas; 3) zemesgabalu (arī kopīpašumā esošo) sadalīšanai;
9. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.

pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Zemes ierīcības likuma 8.panta pirmo daļu, Teritorijas attīstības plānošanas likuma 12.panta trešo daļu, kā arī ņemot vērā, ka jautājums tika izskatīts un atbalstīts Attīstības komitejā 12.06.2024., Ādažu novada pašvaldības dome

**NOLEMJ:**

1. Atļaut izstrādāt zemes ierīcības projektu zemes vienībai Podnieku ielā 35, Ādažos, Ādažu nov., ar kadastra apzīmējumu 8044 011 0047 un Podnieku ielā 41, Ādažos, Ādažu nov., ar kadastra apzīmējumu 8044 011 0045, ar mērķi pamatot zemes vienību sadalīšanu un robežu pārkārtošanu.
2. Apstiprināt nosacījumus zemes ierīcības projekta izstrādei (1.pielikums).
3. Pašvaldības Centrālās pārvaldes Teritorijas plānošanas nodaļa atbild par lēmuma izpildi.
4. Pašvaldības izpilddirektora vietniecei veikt šī lēmuma izpildes kontroli.
5. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. pielikums. Nosacījumi zemes ierīcības projekta izstrādei uz 2 lp.
2. pielikums. Zemes vienības sadales priekšlikums uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Iesniedzējām:

TPN:@

IDRV:@

Urtāne, 29368513